Tiener in hof oor naakfoto's op juffrou se tafel | Maroela Media
'n Matriekleerling van Hoërskool Jeugland in Kempton Park, het Woensdag in die hof verskyn nadat hy glo by die skool ingebreek het en naakfoto's van homself op 'n onderwyseres se tafel gelos het, het Beeld Donderdag berig.
Die 18-jarige leerling het na bewering in September by die skool ingebreek. Hy is Dinsdag in hegtenis geneem en op borgtog vrygelaat.
Hy het in die Kempton Parkse landdroshof verskyn op 'n aanklag van inbraak. 'n Klag van crimen injuria wat glo met die naakfoto's verband hou, is by die klagstaat gevoeg. Dit is onbekend of enigiets tydens die inbraak by die skool gesteel is.
Landdros Prince Manyathi het die verhoor tot volgende maand uitgestel vir verdere ondersoek.
André Swanepoel, die seun se prokureur, het bevestig dat sy kliënt Donderdag voortgaan met sy matriekeksamen.
Seun sterf ná hy klapper insluk
Wat gaan word van ons jeug van vandag?
Die outjie is sekerlik nie "pervers" in die ware sin van die woord nie. Die juffrou draai hom aan en sy "dom" hormone het so effe hand uitgeruk. Bes moontlik het van sy maters hom nog aangehits ook, wie weet. Daar is 'n pragtige uitdrukking in die Nederlands vir sulke jong manne – "Staan het P…. in het lugt, hang de verstand aan de B.. Gee Hans-'n kans sou ek voorstel.
Hoekom hierdie oukie dink iemand wil 'n kiekie van sy "tooter" sien gaan my verstand te bowe. In my skool tyd het die juffrou appels in die oggend op haar tafel gekry.
Sjoe, ons skoolkinders is ongelooflik baie in die nuus vir al die verkeerde redes. Ek weet dit is enkele gevalle onder tienduisende kinders, maar elkeen van hierdie gevalle sou twintig jaar terug skokgolwe in die gemeenskap veroorsaak het.
Nogal skokkend, maar dalk is die onnie baie baie mooi, of die jong lat 'is 'uitgedaag.' deur sy maats.